6 reiswenke vir jou juwele | rooi rose 6 reiswenke vir jou juwele | rooi rose
6 reiswenke vir jou juwele
Een van die grootste kopsere as dit by pak kom, is om te verhoed dat jou juwele knoop. Dit is ’n jammerte wanneer jy jou gunsteling-juwele by die huis moet los, maar soms voel dit net onmoontlik om alles netjies in jou tas te hou. Hier is ’n paar kroekgoed wat sal verhoed dat jou juwele koek, ongeag in watter toestand jou tas mag wees. Deur Susra Matthee. Hooffoto Pixabay
Stoor kleiner juwele in pilhouers
As jy ringe, klein oorringe of ander juwele het wat maklik verlore kan raak, pak dit in ’n pilhouer (dié wat elke dag van die week aandui). Dit is perfek om jou klein juwele bymekaar en heel te hou.
Ryg halssnoere deur ’n strooitjie
Sny ’n paar strooitjies middeldeur, trek dan ’n enkele string van jou halssnoer of armband daardeur. Maak seker dat ’n gedeelte van die halssnoer of armband aan elke kant uithang, sodat jy dit steeds kan vasmaak. Dit sal verhoed dat die item nie knoop nie.
Sit jou juweliersware tussen twee velle kleefplastiek om te voorkom dat dit in jou tas rondskuif. Kleefplastiek is ideaal om jou halssnoere afsonderlik te verseël, sodat hulle nie inmekaar vasgevang word nie. Wanneer jy dit wil dra, trek dit uit die plastiek en seël dit weer om dit netjies te hou.
Plaas halssnoere in ’n Ziploc-sakkie en sorg dat ’n gedeelte van die kettinkie by die sakkie uitsteek. Maak dan die sakkie in die middel toe en rol dit op sodat die halssnoere nie verstrengel raak nie.
Pak dit tussen jou klere
Pak jou juwele plat tussen gevoude klere sodat die platgedrukte klere die juwele in plek hou. Jy kan ook langer halssnoere in sneespapier rol en dit in die oop gleuwe tussen jou klere sit, sodat dit nie aan jou klere haak nie (die bogenoemde Ziploc-sakkies en kleefplastiek sal verhoed dat die kettings aan jou klere haak.)
Koop ’n juweelorganiseerder
’n Juweelorganiseerder werk uitstekend vir wanneer jy reis. Maak net seker dit is sterk, prakties en bevat individuele kompartemente.